Palle Suenson

Palle Suenson (6. juli 1904 på Frederiksberg – 14. juli 1987) var en dansk arkitekt, professor og rektor for Kunstakademiet.

Forældre: Ingeniør, senere professor Edouard Suenson og Henriette Benedicte Hartmann. Gift første gang 21. december 1931 på Frederiksberg med Conny Annette Schall Holberg, f. 26. september 1906 i Kastrup, datter af forfatter Kai Caroc Schall Holberg og Ragnhild Bojesen. Ægteskabet opløst. Gift anden gang 31. december 1943 i København med Birte Svarre, f. 31. december 1918 i Skodsborg, (gift første gang 1938 med Maler Flemming Bergsøe), datter af restauratør Aage Thorvald Svarre og Karen Alice Jensen. Ægteskabet opløst. Gift tredje gang 14. juni 1958 i Søllerød med Ulla Krohn, f. 5. juni 1926 i København, datter af grosserer Kay Berg Krohn og Minna Mathilde Jensen.

Uddannelse 
Student 1922; forberedelse til Akademiet på Teknisk Skole, optaget oktober 1923; afgang januar 1930. Medarbejder hos Kay Fisker og S.C. Larsen 1925-29, hos Kaj Gottlob 1929-30; selvstændig virksomhed fra 1930.
 Rejser: 1925 Frankrig, Italien; 1931 Sverige, Finland, Rusland, Polen, Tyskland, Holland, Belgien; siden flere rejser i Europa.

Udstillinger 
 Charlottenborg 1929, 1932, 1934, 1941, 1945
 Verdensudstillingen i Bryssel 1935
 Haag 1948
 Akademisk Arkitektforenings Vandreudstilling: Paris 1949, London og Edinburgh 1950

Udmærkelser 
 Neuhausens Præmie 1929
 Emil Bissens Præmie 1932
 Ridder af Dannebrog 1950, Ridder af 1. grad 1958 og Kommandør 1965.

Stillinger og hverv 
 Assistent ved Landbohøjskolen 1931-34
 Medlem af bestyrelsen for Akademisk Arkitektforening 1933-38
 Lærer ved Akademiets arkitekturskole fra 1934
 Professor i bygningskunst ved Akademiet fra 1941 til 1971
 Medlem af Akademiraadet fra 1949
 Dekan for arkitektskolen 1943-46, 1952-56
 Formand for Skolerådet 1952-56
 Rektor for Kunstakademiet 1956-65
 Medlem af Akademiraadet 1949-65
 Formand for Fonden for Bygnings- og Landskabskultur 1964-81, herefter Ulla og Palle Suensons Fond
 Formand for Selskabet for Bygnings- og Landskabskultur 1969-79; for Sammenslutningen for Bygnings- og Landskabskultur 1965-75
 Medlem af præsidiet for Den danske Nationalkomité for Det europæiske Bygningsfredningsår 1975
 Skandinaviens repræsentant i Europa Nostra Executive Committee 1973-78
 Dommer i adskillige arkitektkonkurrencer

Værker 
(København og omegn, når ikke andet nævnes:)
 Boligbebyggelse, Strandboulevarden 36-44 (1930-31, sammen med Thorvald Dreyer)
 Treleddet, Finsensvej 61-71 (som forannævnte)
 Udvidelse og ombygning af Rødvig Kro, Rødvig (1932-33)
 Privatbankens afd., Vesterbro (1933)
 Privatbankens Rådhus Afdeling (1936)
 Privatbankens Gutenberghus Afdeling (1936)
 Regulering af facader på Privatbankens afdelinger (1939)
 Rækkehuse, Svejagervej, Gentofte (1935, sammen med Ib Martin Jensen)
 Det gjensidige Forsikringsselskab "Danmark", Klaregade 18, Odense (1935)
 Bank-, forretnings- og hotelbygning, Casino, Torvet, Ringsted (1937)
 Sparekassen for Nyborg By og Omegn, Kirkepladsen, Nyborg (1938)
 Indretning af restaurationen Au coq d'or, H.C. Andersens Boulevard 12 (1940)
 Spare- og Lånekasse, Torvet, Fåborg (1940)
 Aarhus Oliefabriks administrationsbygning, Århus (1942)
 Ombygning af Humleorehus ved Ringsted (1942)
 Landstedet Illumgård for direktør Svend Illum, Hveensvej 6, Rungsted (1942)
 Restauring af Guldmagerens Hus, Nyhavn 59 (1943, præmieret 1944)
 Boligbebyggelse, Saltholmsgade, Bornholmsgade, Morsøgade, Aalborg (1943-46 sammen med Carlo Odgård og Hugo Aaby Sørensen)
 Ombygning af Højkol (1944)
 Skibsaptering, bl.a. M/S Venus (1948)
 Sommerhuse, bl.a. for dr. Tage Kjær i Munkerup ved Dronningmølle og Svend Illums hus i Vedbæk (fuldført af Ernst Kühn)
 Restaurering og ombygning af Schæffergården, Ermelundsvej 105, Ordrup (1950, præmieret 1951)
 Parcelgaardens Rækkehuse (1950)
 Boligbebyggelsen Nærum Vænge, Nærum (1951-61)
 Skoleparken II, Holte (1955)
 Hovedkontor, F.L. Smidth, Vigerslev Allé, Valby (1957)
 Solgavehjemmet, Vigerslev Allé, Valby (1961)
 Ørkenfortet, hovedkontor, B&W, Christianshavn (1962. Fra 1980 Privatbanken/Unibank/Nordea. Ombygget 2017-2021 Hotel NH Collection Copenhagen)
 Flere plejehjem for Dansk Blindesamfund (efter 1961)
 Boligbebyggelsen Gassehaven, Gammel Holte (1972)

Konkurrencer og projekter 
 Ting- og Arresthus i Assens (Neuhausens Præmie 1929)
 Beboelsesejendom på Frederiksberg (Emil Bissens Præmie 1932)
 3 enfamiliehuse (1934, 1. præmie, sammen med Ib Martin Jensen)
 Eenfamiliehus i jernbeton (1934, sammen med Ib Martin Jensen)
 Bebyggelse ved Knippelsbro (1937, 1. præmie, sammen med C.Th. Sørensen)
 Amtsgård for Københavns Amt (1942, indkøbt)
 Regulering af Rådhuspladsen (1942, sammen med civilingeniør Henrik Halberg, indkøbt)
 Aalborghallen (1945, sammen med Halldor Gunnløgsson, H. Gehrke Hansen og Ole Kornerup-Bang, indkøbt)
 Christian X's Hus, København (saneringsprojekt 1945, Fonden til Fædrelandets Vels Præmie)

Kilder 
 Kraks Blå Bog 1957
 Weilbachs Kunstnerleksikon 1947 og 1994

Eksterne henvisninger 
 

Arkitekter fra Danmark
Kommandører af Dannebrog
Foreningsformænd fra Danmark
Ansatte ved Kunstakademiets Arkitektskole
Modernistiske arkitekter
Danskere i 1900-tallet
Personer i Kraks Blå Bog (afdøde)
Personer i Dansk Biografisk Leksikon
Modtagere af De Neuhausenske Præmier
Fondsstiftere fra Danmark
Filantroper fra Danmark
Medlemmer af Akademiraadet
Professorer fra Det Kongelige Danske Kunstakademi
Rektorer fra Danmark